
SURAH AL-BURUJ 
Surah Bintang-bintang Yang Besar 
Surah (84) - Makkiyah - 22 ayat 




Dengan nama Allah Yang Maha Penyayang dan Maha Pengasih. 




1. Demi langit yang mempunyai bintang-bintang yang besar. 




2. Dan demi hari (Qiamat) yang dijanjikan. 

7. Dan mereka menyaksi pembunuhan kejam yang dilakukan mereka ke 
atas orang-orang yang beriman. 






8. Dan mereka tidak mendendami orang-orang Mu'min itu, melainkan 
hanya kerana mereka beriman kepada Allah Yang Maha Perkasa dan 
Maha Terpuji. 







9 . Tuhan yang memiliki kerajaan langit dan bumi, dan sesungguhnya Allah 

sentiasa menyaksi segala sesuatu yang berlaku. 




10. Sesungguhnya orang-orang yang menindas orang-orang Mu'min lelaki 
dan perempuan, kemudian mereka tidak bertaubat, akan memperolehi 
azab Neraka Jahaimam dan akan memperolehi azab pembakaran. 




11. Sesungguhnya orang-orang yang beriman dan mengerjakan amalan- 
amalan yang salih akan memperolehi Syurga-syurga yang mengalir di 
bawahnya sungai-sungai. Itulah kejayaan yang amat besar. 




12. Sesungguhnya azab Tuhanmu itu amat dahsyat. 



13- Sesungguhnya Dialah yang memulakan ciptaan dan Dialah juga yang 
mengulangi ciptaan. 

14. Dan Dialah Yang Maha Pengampun dan Maha Penyayang. 




15. Dialah yang mempunyai singgahsana yang amat agung. 

16. Dialah Yang Maha Kuasa melakukan segala apa yang dikehendaki-Nya. 
> 

17. (Wahai Muhammad!) Sudahkah sampai kepadamu berita angkatan- 
angkatan tentera? 



- < 'A 




18. Iaitu angkatan tentera Fir’aun dan Thamud. 




19. Sebenarnya orang-orang yang kafir tetap mendustakan (ajaran agama 
yang benar). 

20. Sedangkan Allah tetap mengepung dari belakang mereka. 

'Z».' i'* 

21. Sebenarnya (apa yang didustakan mereka) ialah al-Qur’an yang mulia. 




22. Yang tertulis di Lauh Mahfuz. 

(Latar belakang dan pokok pembicaraan) 

Surah yang pendek ini membentangkan hakikat-hakikat 'aqidah Islam dan asas- 
asas kefahaman keimanan. Ia mengemukakan persoalan-persoalan yang amat besar 
yang memancarkan di sekelilingnya sinaran cahaya yang kuat dan jauh sorotannya. Ia 
memancarkan di belakang konsep-konsep dan hakikat-hakikat secara langsung yang 

diungkapkan oleh nas-nas surah ini hingga hampir-hampir setiap ayat dan kadang-kadang 
setiap kalimatnya membuka pintu yang menampakkan sebuah alam hakikat yang luas 
dan sayup saujana. 



Yang menjadi pokok pembicaraan secara langsung surah ini ialah peristiwa- 
peristiwa pembesar-pembesar yang menggali parit. Di zaman sebelum Islam ada 
sekumpulan orang-orang Mu'min, yang menurut satu pendapat, mereka adalah dari 
penganut-penganut Kristian yang berpegang dengan 'aqidah tauhid. Mereka telah 
diseksa oleh musuh-musuh mereka yang kejam dan zalim. Mereka dipaksa meninggalkan 
'aqidah tauhid dan agama yang dipegang mereka, tetapi mereka enggan dan tetap 
mempertahankan 'aqidah mereka. Lalu pembesar-pembesar yang zalim itu menggali 
sebuah parit yang besar dan menyalakan api di dalamnya. Kemudian mereka campakkan 
kumpulan orang-orang yang beriman itu ke dalam parit ini menyebabkan mereka mati 
terbakar. Pembunuhan ini dilakukan di hadapan khalayak ramai yang dikerah dan 
dikumpulkan oleh pembesar-pembesar yang berkuasa untuk menyaksikan kematian 
orang-orang Mu'min yang dibunuh dengan cara yang amat dahsyat dan kejam itu. 
Pembesar-pembesar itu begitu terhibur dengan pemandangan pembakaran itu, iaitu 
pembakaran manusia-manusia yang Mu'min: 



|5 



8. "Dan mereka tidak mendendami orang-orang Mu'min itu, melainkan 
semata-mata kerana mereka beriman kepada Allah Yang Maha Perkasa 
dan Maha Terpuji." 



Surah ini dimulakan dengan sumpah: 



OeSWS 

1. "Demi langit yang mempunyai bintang-bintang yang besar." 

A "T f -Al' 

2. "Dan demi Hari (Qiamat) yang dijanjikan." 

£*» > i" i'' 

3. "Dan demi saksi dan yang disaksikan." 



V 






4. "Binasalah pembesar-pembesar yang menggali parit." 

Surah ini menghubungkan di antara langit dan bintang-bintang yang besar, juga 
dengan Hari Qiamat dan kejadian-kejadiannya yang menggemparkan, juga dengan 
khalayak ramai yang menyaksi dan peristiwa-peristiwa yang disaksikan mereka, la 
menghubungkan di antara semuanya ini dengan peristiwa pembakaran orang-orang 
Mu'min dan kemurkaan Allah terhadap para pembesar yang zalim itu. 



Kemudian surah ini selayang pandang menayangkan satu pemandangan yang ngeri 
yang membuat perasaan kita benar-benar merasakan kedahsyatan peristiwa itu tanpa 
memberi perincian atau penceritaan yang panjang, dan secara tidak langsung mem- 
perlihatkan kebesaran 'aqidah yang mengatasi penindasan manusia, mengatasi api dan 
mengatasi hayat itu sendiri, iaitu 'aqidah yang menjulang ke puncak kemuliaan yang 
memberi kebanggaan kepada seluruh generasi manusia, di samping memperlihatkan 
kekejian pembunuhan itu, iaitu pembunuhan yang penuh dengan kezaliman, keganasan 
dan kerendahan budi, dan seterusnya memperlihatkan keluhuran dan kesucian orang- 
orang Mu'min yang dibakar itu: 




5 . "Iaitu parit api yang penuh dengan kayu bakar." 

6. "Ketika mereka duduk di sekelilingnya." 




7. "Dan mereka menyaksi pembunuhan kejam yang dilakukan mereka ke 
atas orang-orang yang beriman." 



Selepas itu diiringi pula dengan ulasan-ulasan pendek mengenai persoalan-persoalan 
besar da'wah, 'aqidah dan kefahaman keimanan yang sejati. 



Di sana terdapat isyarat kepada kerajaan Allah di langit dan di bumi dan kepada 
sifatnya yang sentiasa menyaksi dan melihat segala apa yang berlaku di langit dan di bumi: 






9. ' Tuhan yang memiliki kerajaan langit dan bumi, dan sesungguhnya 

Allah sentiasa menyaksi segala sesuatu yang berlaku." 



Di sana juga terdapat isyarat kepada azab Neraka Jahannam dan keseksaan api yang 
membakar yang menunggu pembesar-pembesar yang zalim, ganas dan rendah budi dan 





SURAH AL-BURUJ 



isyarat kepada keni'matan Syurga yang merupakan kejayaan yang amat besar yang 
menunggu orang-orang Mu'min yang mengutamakan 'aqidah mereka dari hayat dan 
sanggup diseksa dan dibakar-. 

'\ f > -A 'A" > f > ' r>X' ' 'St < . 



10. "Sesungguhnya orang-orang yang menindas orang-orang Mu'min lelaki 
dan perempuan, kemudian mereka tidak bertaubat, akan memperolehi 
azab Neraka Jahannam dan akan memperolehi azab pembakaran." 






11. "Sesungguhnya orang-orang yang beriman dan mengerjakan amalan- 
amalan yang salib akan memperolehi Syurga-syurga yang mengalir di 
bawahnya sungai-sungai. Itulah kejayaan yang amat besar." 

Di sana terdapat pula isyarat kepada azab Allah yang amat dahsyat yang telah 
menciptakan manusia dan membangkitkannya semula seiepas mati: 






12. "Sesungguhnya azab Tuhanmu itu amat dahsyat." 

13. "Sesungguhnya Dialah yang memulakan ciptaan dan Dialah juga yang 
mengulangi ciptaan." 



Isyarat ini merupakan satu hakikat yang ada hubungan secara iangsung dengan 
nyawa orang-orang Mu'min yang dibunuh di dalam peristiwa-peristiwa itu dan 
menyorotkan cahaya-cahaya yang jauh di sebalik peristiwa itu. 



Selepas itu ayat yang berikut mengemukakan beberapa sifat Allah S.W.T., dan 
setiap sifat itu mengandungi maksud yang tertentu: 

&&&&> 

14. "Dan Dialah Yang Maha Pengampun dan Maha Penyayang." 

Maksudnya, Allah Maha Pengampun kepada orang-orang yang bertaubat dari dosa- 
dosa dan kesalahan mereka biarpun bagaimana besar dan keji. Dan Allah itu Maha 

Penyayang kepada para hamba-Nya yang telah memilih-Nya dari segala sesuatu. Kasih 
sayang yang dikemukakan di sini merupakan ubat yang mujarrab untuk menyembuhkan 
kudis-kudis dari akibat peristiwa itu. 




15. "Dialah yang mempunyai singgahsana yang amat agung." 




16. "Dialah Yang Maha Kuasa melakukan segala apa yang dikehendaki-Nya." 

Sifat-sifat ini menggambarkan kekuasaan dan iradat Allah yang mutlaq, dan 
semuanya mempunyai hubungan dengan peristiwa itu dan menyorotkan cahaya-cahaya 
yang jauh di sebalik peristiwa itu. 



Kemudian diiringi pula dengan isyarat-isyarat sepintas lalu kepada tindakan- 
tindakan Allah yang telah diambilnya terhadap kuasa-kuasa yang zalim yang mempunyai 
senjata-senjata yang lengkap: 



ji 



/ 'i 



17. "(Wahai Muhammad!) Sudahkah sampai kepadamu berita angkatan- 
angkatan tentera?" 







18. "Iaitu angkatan tentera Fir'aun dan Thamud." 



Kebinasaan kedua-dua kaum itu merupakan dua kebinasaan yang berlainan dari 
segi bentuk dan kesannya, dan menyorotkan di sebalik keduanya cahaya-cahaya yang 
jauh bersama peristiwa parit api itu. 



Pada akhirnya, dijelaskan kedudukan orang-orang kafir dan kepungan Allah yang 
ketat terhadap mereka, sedangkan mereka tidak sedar: 

$ Y^ 

19. "Sebenarnya orang-orang yang kafir tetap mendustakan (ajaran agama 
yang benar)." 

20. "Sedangkan Allah tetap mengepung dari belakang mereka." 

Akhir sekali ia menjelaskan hakikat al-Qur'an dan keteguhan sumbernya: 



2 1 . "Sebenarnya (apa yang didustakan mereka) ialah al-Qur'an yang mulia." 




22. "Yang tertulis di Lauh Mahfuz." 



Ayat ini membayangkan bahawa segala apa yang dijelaskan oleh al-Qur'an itu 
merupakan kata-kata pemutus dan kata-kata rujukan yang mu'tamad di dalam segala 
urusan dan persoalan. 



Inilah pandangan-pandangan intipati dari sorotan-sorotan surah ini dan bidang- 
bidang persoalannya yang luas sebagai pendahuluan bagi sorotan-sorotan yang terperinci: 

(Pentafsiran ayat-ayat 1 - 3) 




1. "Demi langit yang mempunyai bintang-bintang yang besar." 



Sebelum menyentuh peristiwa parit api, surah ini memulakan dengan sumpah: 




1. "Demi langit yang mempunyai bintang-bintang yang besar." 

Kata-kata " " boleh diertikan dengan jirim-jirim bintang yang besar seolah- 

olah bangunan istana-istana langit yang besar yang dibinakan Allah sebagaimana 
firman-Nya: 




47. "Dan langit itu Kami binakannya dengan kekuatan-kekuatan dan 
sesungguhnya Kami mempunyai kekuasaan yang amat luas." 

(Surah az-Zariat) 



Dan seperti firman-Nya: 



Pengertian Al-Bunij 

Hari Yang Di- 
tunggu Oleh Se- 
luruh Manusia 



Hari Seluruh Ma- 
nusia Sekaligus 
Menfadi Saksi Dan 
Orang-orang Yang 
Disaksikan 




27. "Adakah kamu lebih sukar didptakan atau langit lebih sukar dihinakan?" 

(Surah an-Naazi'aat) 



Dan juga boleh diertikan dengan tempat-tempat peredaran bintang yang 

dilaluinya dalam masa perkelilingannya Ia merupakan lingkungan peredaran tetap yang 
dilingkari bintang-bintang tanpa melewatinya semasa beredar di langit. Isyarat kepada 
tempat-tempat peredaran itu menyarankan kebesaran dan keagungan, dan itulah yang 
dimaksudkan di dalam suasana itu. 




2. "Dan demi hari (Qiamat) yang dijanjikan." 



Maksudnya ialah Hari Qiamat yang menamatkan seluruh peristiwa dunia dan 
menyelesaikan seluruh kira-kira kehidupan dunia. Itulah hari yang dijanjikan Allah, dan 
pada hari itu Ia berjanji akan menghisabkan amalan-amalan manusia dan memberi 
balasannya yang setimpal, dan seluruh orang-orang yang bersengketa dan berguam di 
dunia ditangguhkan untuk menghadapi pengadilan-Nya pada hari ini. Itulah hari yang 
agung yang ditunggu-tunggu oleh semua manusia untuk melihat bagaimana 
berakhirnya segala perkara. 




3. "Dan demi saksi dan yang disaksikan." 



Pada hari itu dibentangkan segala amalan dan dihadhirkan seluruh makhluk. Dan 
seluruh mereka sekaligus menjadi orang-orang yang disaksi dan orang-orang yang 
menjadi saksi. Seluruh mereka mengetahui segala-galanya, dan segala-galanya terbuka 
dan terdedah kepada segala hati dan mata tanpa dilindungi suatu apa pun. 

Pemandangan langit yang mempunyai jirim-jirim bintang yang besar dan 
pemandangan Hari Qiamat dengan orang-orang yang disaksi dan orang-orang yang 

menjadi saksi semuanya bertemu dan berkumpul untuk melontarkan bayangan 

perhatian dan keperihatinan, bayangan perhimpunan manusia yang ramai dan bersesak- 
sesak ke atas suasana yang akan dibentangkan peristiwa parit api selepas itu. Ayat ini juga 
menyarankan betapa luasnya bidang di mana diletakkan peristiwa itu dan ditimbangkan 
hakikatnya serta diselesaikan Hisabnya. Bidang ini lebih luas dari ruang bumi dan lebih 
jauh dari usia hidup di dunia yang terbatas itu. 

(Pentafsiran ayat-ayat 4-7) 

Setelah digambarkan suasana peristiwa ini dan dibukakan bidangnya, barulah 
dijelaskan peristiwa itu dengan penjelasan yang ringkas. 

Gambaran peristiwa itu dimulai dengan perisytiharan kemurkaan Allah terhadap 
penggali-penggali parit api itu: 




4. "Binasalah pembesar-pembesar yang menggali parit." 

Ayat ini membayangkan kemurkaan Allah terhadap perbuatan yang kejam dan 
terhadap orang-orang yang bertanggungjawab melakukan perbuatan itu. Ia menunjukkan 
betapa kejinya perbuatan itu hingga menimbulkan kemurkaan Allah Yang Maha Sabar 
yang mengancam mereka dengan kebinasaan dan pembunuhan balas. 

Kemudian dijelaskan keadaan parit yang digali itu: 




5. "Iaitu parit api yang penuh dengan kayu bakar." 

Maksudnya, mereka menggali parit dan menyalakan api di dalamnya sehingga 
seluruh parit itu menjadi api. Ia membayangkan betapa dahsyatnya kemarakan api dan 
julangannya. 



Binasalah penggali-penggali parit itu dan mereka memang wajar menerima 
kemurkaan dan kemarahan itu, kerana sikap mereka yang selamba ketika melakukan 
dosa dan jenayah itu: 




6. "Ketika mereka duduk di sekelilingnya." 




9- >\ ' r>u x 's' *> ' 



7. "Dan mereka menyaksi pembunuhan kejam yang dilakukan mereka ke 
atas orang-orang yang beriman." 



Ayat ini menggambarkan sikap mereka dan pemandangan ketika mereka 
menyalakan api dan mencampakkan orang-orang yang beriman lelaki dan perempuan 
ke dalam api itu, sedangkan mereka duduk di tempat itu menyaksi peristiwa penyeksaan 



Kemurkaan Allah 
Terhadap Orang- 
orang Yang Me- 
nindas Orang- 
Orang Yang Ber- 
iman 

yang kejam itu dari dekat, mereka melihat peringkat-peringkat perkembangan penyeksaan 
itu, dan melihat bagaimana api itu menjilat badan-badan mangsanya. Mereka menonton 
dengan penuh kelazatan dan kegila-gilaan, seolah-olah mereka mahu menerapkan 
pemandangan yang kejam ini di dalam hati mereka. 

(Pentafsiran ayat-ayat 8 - 9 ) 



Pemerintah Yang 
Zalim Menganggap 
Keimanan Sebagai 
Jenayah 



Orang-orang Mu’min yang dibakar itu tidak melakukan apa-apa dosa: 




8. "Dan mereka tidak mendendami orang-orang Mu'min itu, melainkan 
hanya kerana mereka beriman kepada Allah Yang Maha Perkasa dan 
Maha Terpuji." 






9. "Tuhan yang memiliki kerajaan langit dan bumi, dan sesungguhnya 
Allah sentiasa menyaksi segala sesuatu yang berlaku." 



Inilah satu-satunya kesalahan mereka, iaitu kerana mereka beriman kepada Allah 
Yang Maha Perkasa yang berkuasa melakukan segala apa yang dikehendaki-Nya. 

Maksud dari silat atau Maha Terpuji ialah Allah itu wajar menerima kepujian 

dan sanjungan dalam semua keadaan. Allah tetap terpuji dengan zat-Nya sendiri 
walaupun Ia tidak dipuji oleh orang-orang yang jahil. Dialah yang wajar dipercayai dan 
disembah, Dialah Tuhan Yang Tunggal yang menguasai kerajaan langit dan bumi, 
Dialah yang menyaksikan segala sesuatu, dan Dialah yang menyaksikan apa yang telah 
berlaku kepada orang-orang Mu'min dan apa yang telah dilakukan oleh penggali-penggali 
parit itu. Penerangan ini mententeramkan hati orang-orang Mu'min dan mengancam 
pembesar-pembesar yang ganas dan bermaharajalela itu. Allah sentiasa menyaksi, dan 
cukuplah Allah sendiri menjadi saksi. 

Tamatlah riwayat peristiwa parit api itu di dalam beberapa ayat yang pendek yang 
membuat kita penuh dengan perasaan benci dan jijik terhadap keganasan perbuatan itu, 
dan terhadap kekejaman orang-orang yang tergamak melakukannya, di samping 
merangsangkan hati kita merenung dan meneliti apa yang ada di sebalik peristiwa itu, 
dan memikirkan betapa beratnya peristiwa itu dalam pertimbangan Allah, dan betapa 
hebatnya kemarahan dan kemurkaan-Nya Tetapi perkara ini tidak tamat setakat ini sahaja, 
malah di belakangnya terdapat ekoran yang lebih jauh dalam perkiraan Allah. 



Demikianlah tamatnya kisah peristiwa pembunuhan kejam yang membuat hati kita 
dipenuhi perasaan kagum terhadap kehebatan iman yang mengalahkan penindasan, dan 

penyeksaan terhadap kekuatan 'aqidah yang mengatasi nyawa dan terhadap kebebasan 
jiwa dari segala belenggu keinginan jasmani dan dari daya tarikan hidup di bumi. Orang- 
orang Mu'min yang terbunuh itu memang dapat menyelamatkan nyawa mereka apabila 
mereka memilih kekalahan dari keimanan, tetapi andainya mereka berbuat begitu, 
betapa besar kerugian diri mereka di dunia sebelum Akhirat! Betapa besar kerugian 
seluruh manusia! Betapa besarnya kerugian mereka kerana membunuh konsep yang 
agung itu iaitu konsep kekerdilan hidup tanpa 'aqidah dan konsep kejelikan hidup tanpa 
kebebasan dan konsep kerendahan dan kemunduran hidup apabila pemerintah- 
pemerintah yang zalim menguasai jiwa manusia setelah mereka menguasai tubuh badan 
mereka. Itulah konsep yang amat mulia dan luhur. Itulah keuntungan yang dicapai 
mereka semasa berada di bumi ini lagi. Itulah keuntungan yang dicapai mereka 
apabila api menjilat dan membakar tubuh badan mereka dan apabila konsep yang luhur 
yang dibakar api itu telah mendapat kemenangan. 



Setelah itu diterangkan pula Hisab dan Balasan yang disediakan Allah untuk mereka 
dan untuk musuh-musuh mereka yang kejam. 



(Pentafsiran ayat-ayat 10 * 11) 




10. "Sesungguhnya orang-orang yang menindas orang-orang Mu'min lelaki 
dan perempuan, kemudian mereka tidak bertaubat, akan memperolehi 
azab Neraka Jahannam dan akan memperolehi azab pembakaran." 




11. "Sesungguhnya orang-orang yang beriman dan mengerjakan amalan- 
amalan yang salib akan memperolehi Syurga-syurga yang mengalir di 
bawahnya sungai-sungai. Itulah kejayaan yang amat besar." 



Apa yang berlaku di bumi dan di dalam kehidupan dunia ini bukanlah peristiwa 
penamat dan bukanlah pengembaraan terakhir, lanjutannya akan datang dan balasan yang 
adil yang memberi penyelesaian di antara orang-orang Mu'min dan orang-orang yang 
zalim akan tiba. Ini adalah suatu keputusan yang tetap akan berlaku seperti yang 
dijelaskan oleh Allah: 






Biarlah Mati Ber- 
putih Tulang, Asal- 
kan Aqidah Sela- 
mat 



Kehidupan Dunia 
Bukan Pengem- 
baraan Terakhir 



Kebakaran Di Du- 
nia Dan Kebakaran 
Di Akhirat 



Kemuricak Ke- 
jayaan Ialah Me- 
menangi Syurga 



280 JUZU' YANG KETIGA PULUH 

10. "Sesungguhnya orang-orang yang menindas orang-orang Mu'min lelaki 
dan perempuan, kemudian mereka tidak bertaubat." 



Maksudnya, orang-orang yang menimpakan bala bencana ke atas orang-orang 
Mu'min sama ada lelaki atau perempuan dan meneruskan hidup mereka di dalam 
kesesatan dan penyelewengan tanpa menyesali dosa-dosa yang dilakukan mereka. 




10. "Kemudian mereka tidak bertaubat, akan memperolehi azab Neraka 

Jahannam dan akan memperolehi azab pembakaran." 

Di sini Allah menentukan azab " Jij *- 1 " (pembakaran), walaupun pengertian ini 
dapat difaham dari azab Neraka Jahannam, namun disebutkannya juga supaya selaras dan 
sesuai dengan pembakaran api di dalam parit dengan menggunakan lafaz yang sama 
yang menunjukkan kejadian pembakaran itu, tetapi tentulah amat jauh perbezaan di 
antara kepanasan dan kelamaan masa api dalam parit dengan api di dalam Neraka. 
Pembakaran di dunia bedaku dengan api yang dinyalakan oleh manusia, tetapi pembakaran 
di Akhirat berlaku dengan api yang dinyalakan Tuhan Pencipta. Pembakaran di dunia 
hanya berlangsung beberapa detik kemudian berakhir, tetapi pembakaran di Akhirat 
berlangsung berabad-abad yang hanya Tuhan sahaja yang mengetahuinya. Di sebalik 
pembakaran di dunia ialah keredhaan Allah kepada orang-orang Mu'min dan kemenangan 
kepada konsep kemanusiaan yang mulia, sementara di sebalik pembakaran di Akhirat 
ialah kemurkaan Allah dan kejatuhan insan yang amat rendah dan keji. 



Kemudian keredhaan Allah dan ni'mat-Nya yang melimpah-ruah ke atas orang- 
orang yang beriman dan mengerjakan amalan yang salih digambarkan dengan balasan 
Syurga: 



T' 



E 






11. "Sesungguhnya orang-orang yang beriman dan mengerjakan amalan- 
amalan yang salih akan memperolehi Syurga-syurga yang mengalir di 
bawahnya sungai-sungai. Itulah kejayaan yang amat besar." 



Itulah keselamatan yang haqiqi iaitu kejayaan yang amat besar, kerana 
keselamatan dari azab Akhirat merupakan kejayaan, dan kemuncak kejayaan ialah 
Syurga yang mengalir di bawahnya sungai-sungai. 



Ayat penamat ini merupakan penamat yang haqiqi bagi perjuangan itu. Itulah 
hakikat dari penjelasan yang pertama mengenai peristiwa parit api supaya hakikat ini 




SURAH AL-BURUJ 



281 



tertanam di dalam hati sekumpulan kecil orang-orang yang beriman di negeri Makkah 
pada masa itu, juga tertanam di dalam hati setiap kelompok yang beriman yang 
menghadapi penindasan di sepanjang abad. 

(Pentafsiran ayat-ayat 12 - 18) 

Kemudian diiringi pula dengan penjelasan-penjelasan yang bertalu-talu: 

12. "Sesungguhnya azab Tuhanmu itu amat dahsyat." 

Penjelasan hakikat azab Allah yang amat dahsyat di tempat ini adalah sesuai dengan 
peristiwa parit api yang memperiihatkan tindakan kekerasan yang kecil dan kerdil, tetapi 
disangkakan oleh pembesar-pembesar dan manusia di bumi sebagai satu tindakan yang 
amat dahsyat, sedangkan yang sebenarnya tindakan dan azab yang amat dahsyat itu ialah 
tindakan dan azab dari Allah Yang Maha Berkuasa yang memiliki kerajaan langit dan 
bumi, bukannya tindakan dan azab dari manusia yang lemah yang hanya menguasai 
kawasan bumi yang terbatas dalam jangka waktu yang terbatas pula. 

Ayat ini memperiihatkan hubungan yang mesra di antara Rasulullah s.a.w, dan .Allah 
yang berfirman: 

✓ ^ 

12. "Sesungguhnya azab Tuhanmu." 

Yakni Tuhan yang disembah olehmu, Tuhan yang menjadi sandaranmu dan yang 
engkau percayakan kepada pertolongan-Nya. Hubungan dengan Tuhanmu ini amat 
bererti ketika orang-orang Mu'min diseksa dan dianiayai oleh orang-orang kafir. 

, aj j 

13. "Sesungguhnya Dialah yang memulakan ciptaan dan Dialah juga yang 

mengulangi ciptaan." 

Walaupun pengertian umum ciptaan pertama dan ciptaan ulangan itu ditujukan 
kepada ciptaan di alam dunia dan ciptaan di alam .Akhirat, namun kedua-duanya merupakan 
peristiwa-peristiwa yang berlaku di setiap sa'at sama ada malam atau siang. Dalam setiap 
detik terdapat ciptaan baru, dan dalam setiap detik juga terdapat ciptaan ulangan atau 
ciptaan semula bagi sesuatu yang reput dan mati. Seluruh kejadian alam sentiasa 
membaharu dan sentiasa musnah. Dalam bayangan kegiatan ciptaan baru dan ciptaan 



Azab Dari Allah 
Lebih Besar Dari 
Azab Manusia 



Ciptaan Pertama 
Dan Ciptaan Ula- 
ngan Berlaku Di 
Setiap Sa'at 

semula yang terus menerus berlangsung itu, maka peristiwa parit api dan akibat-akibatnya 
yang lahir kelihatan sebagai satu persoalan sementara sahaja mengikut realiti persoalan 
itu dan mengikut hakikat perencanaan Allah, la merupakan permulaan bagi ulangan atau 
ulangan bagi permulaan dalam gerak alam yang sentiasa berputar. 




14. "Dan Dialah Yang Maha Pengampun dan Maha Penyayang." 

Sifat keampunan ini berkaitan dengan firman-Nya sebelum ini: 




10. "Kemudian mereka tidak bertaubat." 



Darjat Kasih Mesra 
Dari Allah Kepada 
Hamba Sukar Di- 
ungkapkan De- 
ngan Pena 



Keampunan merupakan rahmat dan limpah kumia yang tidak terbatas. Ia merupakan 
pintu yang terbuka, yang tidak tertutup kepada siapa yang ingin pulang ke pangkal jalan 
dan bertaubat, walaupun dosa dan maksiatnya amat besar. Sementara sifat kesayangan 
pula mempunyai hubungan dengan pendirian orang Mu'min yang mengutamakan Allah 
di atas segala-galanya. Kesayangan itu ialah kasih mesra yang lemah-lembut. Apabila 
Allah mengangkatkan para hamba yang cintakan-Nya ke suatu martabat yang 
menyukarkan mata pena untuk mendiskripsikannya jika tidak ia dikurniakan Allah, 
iaitu martabat persahabatan di antara Tuhan dan hamba. Itulah darjat kasih mesra dari 
Allah kepada hamba-hamba kesayangan-Nya yang Muqarrabin. Apakah ertinya nyawa yang 
dikorbankan oleh orang-orang Mu'min itu sedangkan nyawa itu sendiri lambat-laun akan 
hilang juga? Dan apakah ertinya azab keseksaan yang dialami mereka sedangkan azab itu 
hanya sebentar sahaja? Apakah ertinya azab keseksaan di samping setitis kemesraan 
yang dikurniakan Allah dan sekilas pandang kasih sayang-Nya? 



Untuk Mendapat 
Keredhaan Atlah 
Persoalan Nyawa 
Menjadi Kecil 



Ada abdi-abdi di bumi yang dimiliki manusia bersedia untuk mencampakkan diri 
mereka ke dalam kebinasaan kerana sepatah kata perangsang yang keluar dari mulut 
tuanmasnya, atau kerana satu pandangan tanda gembira terbayang pada wajahnya. Inilah 
kasih sayang di antara hamba dengan hamba, maka bagaimana pula dengan para hamba 
Allah yang mendapat kasih sayang dari Allah Yang Maha Pemurah, iaitu Allah: 




15. "Yang mempunyai singgahsana yang amat agung" 



Yang Maha Tinggi, Maha Penguasa, Maha Mulia, dan Maha Pemurah? Tidakkah nyawa dan 
azab keseksaan menjadi perkara kecil? Tidakkah segala sesuatu yang mahal dan 
disayangi itu menjadi perkara kecil untuk mendapatkan keredhaan Allah Yang Maha 
Penyayang dan yang memiliki singgahsana yang agung itu? 

16. "Dialah Yang Maha Kuasa melakukan segala apa yang dikehendaki-Nya. " 



Inilah sifat Allah yang banyak menjadi kenyataan dan sentiasa bertindak. Dia 
mempunyai iradat yang bebas, Dia memilih apa yang disukai-Nya. Dia membuat apa yang 
dikehendaki-Nya. Dia selama-lamanya begitu dan itulah sifat-Nya. Sekali Dia mahukan 
orang-orang Mu'min mencapai kemenangan di bumi ini kerana sesuatu hikmat yang 
dikehendaki-Nya, dan sekali pula Dia mahukan keimanan mengatasi malapetaka 
penindasan dan mahukan tubuh badan yang fana itu terkorban kerana sesuatu hikmat 
yang dikehendaki-Nya. Dan sekali pula Dia mahu bertindak terus membinasakan 
manusia-manusia yang zalim di bumi, dan sekali pula Dia mahu menangguhkan balasan 
terhadap mereka sehingga tiba Hari Qiamat yang dijanjikan itu kerana suatu hikmat yang 
tertentu yang direalitikan di dunia di sini dan di Akhirat sana mengikut perencanaan-Nya 
yang tersusun rapi. 



Ini adalah sebahagian dari tindakan-tindakan Allah yang bebas mengikut kehendak 
dan iradat-Nya yang sesuai dengan peristiwa parit api dan sesuai dengan cerita kebinasaan 
kaum Fir'aun dan Thamud pada ayat yang akan datang. Hakikat iradat dan qudrat Allah 
yang bebas di sebalik peristiwa-peristiwa, di sebalik kehidupan dan di sebalik alam itu akan 
terus bertindak di alam buana ini. 



Dia melakukan apa yang disukai-Nya dan sebagai contohnya ialah tindakan-Nya 
terhadap kaum Fir'aun dan Thamud: 

iji 



17. "(Wahai Muhammad!) Sudahkah sampai kepadamu berita angkatan- 
angkatan tentera?" 



18. "Iaitu angkatan tentera Fir'aun dan Thamud." 



Ayat ini menunjukkan dua cerita yang panjang yang telah dimaklumi umum 
setelah sekian banyak disebut di dalam al-Qur'anul-Karim. Al-Qur'an menamakan mereka 
"angkatan-angkatan tentera" untuk menggambarkan kekuatan dan kelengkapan 
mereka. Adakah sampai kepadamu cerita mereka? Bagaimana Allah bertindak terhadap 
mereka mengikut apa yang dikehendaki-Nya? 

Ini merupakan dua kisah yang berlainan dari segi bentuk dan akibatnya. Adapun 
kisah Fir'aun, maka Allah telah membinasakannya bersama bala tenteranya dan Allah 



Kehendak Dan Tin- 
dakan Allah Yang 
Bebas 



Tindakan Allah 
Terhadap Kaum 
Fir'aun Dan Tha* 
mud 

menyelamatkan Bani Israel serta mengukuhkan kekuasaan mereka di bumi untuk satu 
jangka waktu bagi melaksanakan salah satu dari perencanaan dan iradat-Nya. Sementara 
kisah Thamud pula, Allah telah membinasakan seluruh mereka dan menyelamatkan Nabi 
Soleh a.s. bersama segolongan kecil orang-orang yang beriman, tetapi mereka tidak 
diberikan kekuasaan dan pemerintahan, malah semata-mata dikurniakan keselamatan 
dari kejahatan orang-orang kafir sahaja. 

Itulah dua contoh kebebasan kehendak dan iradat Allah, dan dua bentuk da'wah 
kepada Allah dengan kemungkinan-kemungkinannya yang diduga, di samping 
kemungkinannya yang ketiga yang telah berlaku dalam peristiwa parit api. Dan semua 
cerita ini dibentangkan kepada sekumpulan kecil orang-orang Mu'min di Makkah dan 
kepada setiap generasi dari generasi-generasi orang-orang Mu'min. 

(Pentafsiran ayat-ayat 19 - 22) 



Pada akhirnya datanglah dua penjelasan yang kuat dan tegas dan setiap penjelasan 
itu merupakan ketetapan dan kata pemutus atau hukuman yang akhir: 



Tabiat Orang Kafir 
Tetap Mendusta- 
kan Agama Allah 




19- "Sebenarnya orang-orang yang kafir tetap mendustakan (ajaran agama 
yang benar)." 





"Sedangkan Allah tetap mengepung dari belakang mereka. 



M 



21. "Sebenarnya (apa yang didustakan mereka) ialah al-Qur'an yang mulia." 




22. "Yang tertulis di Lauh Mahfuz." 



Memanglah hakikat dan keadaan orang-orang kafir itu sentiasa berada dalam 
kegiatan mendustakan agama yang benar pagi dan petang: 




20. "Sedangkan Allah tetap mengepung di belakang mereka." 



Tiada Yang lebih 
Mulia Dari Wahyu 
Allah 



Sedangkan mereka tidak sedar bahawa mereka dilingkungi oleh kuasa dan ilmu 
Allah. Mereka adalah lebih lemah dari tikus-tikus yang dikepung banjir yang besar. 

2 1 . "Sebenarnya (apa yang didustakan mereka) ialah al-Qur'an yang mulia." 
A 



22. "Yang tertulis di Lauh Mahfuz." 

Maksudnya, adakah lagi yang lebih mulia, lebih tinggi dan lebih luhur dari firman 
Allah Yang Maha Besar? Al-Qur'an itu tertulis dalam Lauh Mahfuz. Kita tidak tahu hakikat 
Lauh Mahfuz, kerana ia dari urusan alam ghaib yang hanya diketahui oleh Allah sahaja. Kita 
hanya dapat memahami dan bayangan ayat ini dan dari ilham yang ditinggalkan dalam hati 
kita bahawa al-Qur'an tetap terpelihara kukuh. Keterangannya merupakan sumber rujukan 
mu'tamad dalam segala perkara yang dibicarakannya. Segala kata-kata yang lain akan 
hilang, hanya kata-kata 'al-Qur'an sahaja yang terkawal dan terpelihara. 

Al-Qur'an telah pun memberi penjelasannya tentang peristiwa parit api dan hakikat 
yang wujud di sebaliknya, dan penjelasannya itu merupakan penjelasan yang mu'tamad. 



